CELEX: 62009TO0396
Language: sk
Date: 2009-12-17
Title: Uznesenie predsedu Všeobecného súdu zo 17. decembra 2009. # Vereniging Mileudefensie a Stichting Stop Luchtverontreiniging Utrecht proti Európskej komisii. # Konanie o nariadení predbežného opatrenia - Povinnosť členských štátov chrániť a zlepšovať kvalitu okolitého ovzdušia - Výnimka priznaná členskému štátu - Odmietnutie preskúmania Komisiou - Návrh na odklad výkonu a na nariadenie predbežných opatrení - Neprípustnosť. # Vec T-396/09 R.

Uznesenie predsedu Všeobecného súdu zo 17. decembra 2009 – Vereniging Milieudefensie a Stichting Stop Luchtverontreiniging
            Utrecht/Komisia
      (vec T‑396/09 R)
      „Konanie o nariadení predbežného opatrenia – Povinnosť členských štátov chrániť a zlepšovať kvalitu okolitého ovzdušia – Výnimka priznaná členskému štátu – Odmietnutie preskúmania Komisiou – Návrh na odklad výkonu a na nariadenie predbežných opatrení – Neprípustnosť“
      1.                     Konanie o nariadení predbežného opatrenia – Odklad výkonu – Podmienky nariadenia – Záujem žalobcu získať odklad – Záporné
            správne rozhodnutie – Odklad, ktorý nemôže zmeniť situáciu žalobcu – Vylúčenie (článok 278 ZFEÚ; Rokovací poriadok Všeobecného
            súdu, článok 104 ods. 2) (pozri body 34, 35)
      2.                     Konanie o nariadení predbežného opatrenia – Podmienky prípustnosti – Súvislosť navrhovaného opatrenia s návrhmi vo veci samej
            – Dočasná a nie konečná povaha (články 278 ZFEÚ a 279 ZFEÚ; Rokovací poriadok Všeobecného súdu, článok 104 ods. 2) (pozri
            body 36 – 39)
      3.                     Konanie o nariadení predbežného opatrenia – Predbežné opatrenia – Opatrenia nezlučiteľné s rozdelením právomocí medzi inštitúcie
            – Návrh smerujúci k tomu, aby bol Komisii udelený príkaz uplatniť určitým spôsobom prípadný zrušujúci rozsudok vydaný vo vzťahu
            k žalobe vo veci samej – Neprípustnosť (články 266 ZFEÚ a 279 ZFEÚ) (pozri body 41, 42)
      Predmet
      
         
               Návrh jednak na odklad výkonu rozhodnutia K(2009) 6121 z 28. júla 2009, ktorým bola odmietnutá ako neprípustná žiadosť žalobcov
                  o opätovné preskúmanie rozhodnutia Komisie K(2009) 2560 v konečnom znení zo 7. apríla 2009, ktorým sa Holandskému kráľovstvu
                  priznala dočasná výnimka z jeho povinností v oblasti boja proti znečisťovaniu okolitého ovzdušia, a jednak na nariadenie prechodných
                  opatrení, ktoré majú doviesť Holandské kráľovstvo čo najrýchlejšie k dodržiavaniu jeho povinností
               
            Výrok
      
         
                  1.
               
               
                  
               
               
                  	Návrh na nariadenie predbežného opatrenia sa zamieta.
               
            
         
                  2.
               
               
                  
               
               
                  	O trovách konania sa rozhodne v konaní vo veci samej.